  Туспуктэм: Константин Вознесенских Майя Бывальцева 10-тӥ коньывуонэ Удмуртиын коронавируслы 4 сюрс 226 эскеронъёс ортчытӥзы, 374 муртлэсь висёнэз шараязы, соос пӧлын 14 аресозь 26 пиналъёс но 65 арессэс ортчем 125 арлыдоос. Эмъяськонние 12 адямиез интыязы. Со сярысь элькунысь тазалыкез утёнъя министерстволэн пресс-службаез ивортӥз. Та дыре доразы эмъяськись 5 сюрс 321 адямиез эмчиос чакласа возё. Эмъяськонниосын кыллись 232 висисьёслэн тазалыксы шоро-куспо лыдъяське, 26 муртлэн – секыт, укмысэз соос пӧлысь тыосты шокатӥсь аппарат улын кыллё. 1 сюрс 181 адями висёнэз вормиз. Одӥг мурт улонысь кошкиз. Кышномуртлы 94 арес вал. 11-тӥ коньывуонлы Удмуртиын коронавирусэн черлан 216 сюрс 816 учыр лабораториосын зэматэмын. 199 сюрс 539 мурт йӧназ. 4 сюрс 94 адями улонысь кошкиз, со пӧлысь 3 сюрс 894-ез – юнматэм диагнозэн. 705 сюрс 23 мурт вакцинациез ортчиз, со пӧлысь 564 сюрс 315 адями кыкетӥ компонентсэ но басьтӥз. 245 сюрс 681 адями ревакцинациез ортчиз. Тодэ вайытом, нунал азьвыл элькунын коронавируслы 5 сюрс 810 эскеронъёс ортчытӥзы, 436 муртлэсь висёнэз шараязы, эмъяськонние 15 адямиез интыязы. Коронавирусэз алон, шараян но эмъян пумысен юанъёсын визь-кенеш сётонъя центре жингыртыны луэ, солэн телефон номерез – 8-800-100-24-47. Тегъёс: Тазалык висён коронавирус Удмуртия  